Milorad Pavić
Milorad Pavić (serbia kirillitsas Милорад Павић; 15. oktoober 1929 Belgrad – 30. november 2009 Belgrad) oli serbia kirjanik, kirjandusloolane ja tõlkija. Tema tuntuim teos on 1984. aastal ilmunud romaan-leksikon "Хазарски речник" (eesti keeles "Kasaari sõnastik", tõlkinud Jüri Ojamaa, Tallinn: Varrak, 2005). Eesti keeles on ilmunud veel tema romaan "Tuule sisemine pool ehk romaan Herost ja Leandrosest" ("Унутрашња страна ветра или Роман о Хери и Леандру", tõlkinud Maiga Varik, Loomingu Raamatukogu 37–39, 2008).